Rettens kendelse (Anden Afdeling) af 21. juni 2012 – Hamas mod Rådet
(Sag T-531/11)
»Annullationssøgsmål – restriktive foranstaltninger med henblik på at bekæmpe terrorisme – litispendens«
1.                     Retslig procedure – litispendensindsigelse – samme parter, sagsgenstand og anbringender i to sager – afvisning af sidst anlagte
sag (jf. præmis 15)
2.                     Retslig procedure – påstande i stævningen – ændring under sagen – svarer til at anlægge sag ved indlevering af stævning (jf.
præmis 16)
Angående
Oprindeligt søgsmål med påstand om annullation af dels Rådets gennemførelsesforordning (EU) nr. 687/2011 af 18. juli 2011
om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse
personer og enheder med henblik på at bekæmpe terrorisme og om ophævelse af gennemførelsesforordning (EU) nr. 610/2010 og
gennemførelsesforordning (EU) nr. 83/2011 (EUT L 188, s. 2), dels Rådets afgørelse 2011/430/FUSP af 18. juli 2011 om ajourføring
af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse
af specifikke foranstaltninger til bekæmpelse af terrorisme (EUT L 188, s. 47), for så vidt som navnet på den sagsøgende organisation
er bibeholdt på listen over de personer, grupper og enheder, der er omfattet af den i forbindelse med bekæmpelsen af terrorisme
foreskrevne indefrysning af midler og økonomiske ressourcer.
Konklusion
1)
Sagen afvises.
2)
Det er ufornødent at træffe afgørelse om Europa-Kommissionens begæring om intervention.
3)
Hamas bærer sine egne omkostninger og betaler Rådet for Den Europæiske Unions omkostninger.